Twee kritiek ná brand by gebouArgieffoto Twee mense is in ŉ kritieke toestand na ŉ Johannesburgse hospitaal geneem nadat hulle vasgekeer was in ŉ brandende gebou in die stad. Werner Vermaak, woordvoerder van ER24, het gesê die brand het omstreeks 06:00 by ŉ gebou in Breestraat in die middestad ontstaan. “Paramedici en die Johannesburgse brandweer is na die gebou ontbied waar twee mense met erge brandwonde aangetref is,” het Vermaak gesê. Albei mense is in ŉ kritieke toestand na die Charlotte Maxeke-hospitaal geneem vir behandeling. Die oorsaak van die brand is onbekend en word ondersoek.